sagorsarker/bangla-wikipedia huggingface dataset:
শ্রীকোল ইউনিয়ন

শ্রীকোল বাংলাদেশের মাগুরা জেলার অন্তর্গত শ্রীপুর উপজেলা, মাগুরার একটি ইউনিয়ন।
শ্রীকোল ইউনিয়নের আয়তন ৩২.০৪ বর্গ কিলোমিটার।
শ্রীকোল ইউনিয়নের জনসংখ্যা ২৩,৭৫৩ জন।
প্রাচীনকালের স্বাক্ষী বহনকারী কুমার নদীর তীরে গড়ে ওঠা শ্রীপুর উপজেলার একটি ঐতিহ্যবাহী অঞ্চল শ্রীকোল ইউনিয়ন। এই ইউনিয়নে অনেক পুরাতন ঘর-বাড়ি,দালান-কোঠার দিক নির্দেশনা পাওয়া যায়। এখানে অনেক জমিদারের বিভিন্ন জিনিস-পত্র পাওয়া যায়।
শ্রীপুর উপজেলার দক্ষিণাংশে শ্রীকোল ইউনিয়নের অবস্থান। এ ইউনিয়নের উত্তরে সব্দালপুর ইউনিয়ন, পশ্চিমে গড়াই নদী, দক্ষিণে গড়াই নদী,মধুখালি নদী এবং পূর্বে 
কাদিরপাড়া ইউনিয়ন ও কুমার নদী।
শ্রীকোল ইউনিয়ন শ্রীপুর উপজেলা, মাগুরার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম শ্রীপুর উপজেলা, মাগুরার আওতাধীন। এটি জাতীয় সংসদের ৯১ নং নির্বাচনী এলাকা মাগুরা-১ এর অংশ। এ ইউনিয়নে ৯টি ওয়ার্ড এবং ২৩টি গ্রাম রয়েছে:
শ্রীকোল ইউনিয়নে ১টি বালিকা ও ৩টি মাধ্যমিক বিদ্যালয় রয়েছে। ২টি মাদ্রাসা এবং ১১টি প্রাথমিক বিদ্যালয় রয়েছে।
শিক্ষা প্রতিষ্ঠানসমূহ হলো:
মাগুরা এসে রিকশা করে মাগুরা ‌নতুন বাজার যেতে হবে। মাগুরা ‌নতুন বাজার থেকে শ্রীকোল খামার পাড়া গোরস্থান প্রায় ১৪ কিলোমিটার। গোরস্থান হতে খামার পাড়া বাজার সংলগ্ন আধা কিলোমিটার দুরে শ্রীকোল ইউনিয়ন পরিষদের অবস্থান।
শ্রীকোল ইউনিয়নে জনতা ব্যাংক আর্থিক প্রতিষ্ঠানের শাখা বিদ্যমান।
শ্রীকোল ইউনিয়নে একটিমাত্র নদী আছে যার নাম কুমার নদী এবং অসংখ্য খাল-বিল,হাওড়,বাওড় রয়েছে।
শ্রীকোল ইউনিয়নের হাট-বাজারের তালিকা:
ফারিহা পারভেজ

ফারিহা পারভেজের জন্ম পাকিস্তানের লাহোরে । তিনি দাবি করেন যে তাঁর গাওয়ার প্রতিভা তাঁর বাবার কাছ থেকে উত্তরাধিকারসূত্রে পেয়েছেন। ১৯৯৫ সালে, পারভেজ সংগীতের শাস্ত্রীয় প্রশিক্ষণের জন্য "মাস্টার ফিরোজ গিল" এ যোগ দেন। তিনি পাকিস্তানি শোবিজের এক শিল্পী পরিবারের অন্তর্ভুক্ত। তিনি দুই ভাইয়ের একমাত্র বোন এবং তাঁর পরিবারের সাথে অধিক সময় ব্যয় করতে পছন্দ করেন। 
ফারিহা পারভেজ ৯০ এর দশকের গোড়ার দিকে উপস্থাপনা এবং অভিনয় দিয়ে তাঁর কেরিয়ার শুরু করেছিলেন। তবে ৯০ এর দশকের মাঝামাঝি সময়ে তিনি সংগীতের দিকে চলে যান। তিনি অভিনেত্রী হিসাবে কেরিয়ার শুরু করেছিলেন এবং বিখ্যাত বাচ্চাদের নাটক "আইনক ওয়াল জিন" সহ বেশ কয়েকটি কয়েকটি নাটক সিরিয়ালে কাজ করেছিলেন।
পারভেজ তার প্রথম সংগীত অ্যালবামটি ১৯৯৬ সালে নাইস "এবং নটি" শিরোনামে প্রকাশ করেছিলেন। তিনি এ পর্যন্ত সাতটি অ্যালবাম প্রকাশ করেছেন এবং প্রতিটি অ্যালবামের অনেক হিট গান রয়েছে। তার বাদ্যযন্ত্র কর্মজীবনে, তিনি যেমন "প্রধান সাহাব," "Salaib," "Ghoongat," "সঙ্গম," "Inteha" & "মূসা খান" পাকিস্তানের চলচ্চিত্রে গাান। গায়ক হিসাবে তার প্রথম দিনগুলিতে, ফরিহা পারভেজ বিখ্যাত পিটিভি প্রোগ্রামগুলিতে হাজির হয়েছিলেন, যেখানে বহ বাহার অয়ি ও চিলম্যান নামে আমির খুস্রোর রহস্যময় গানগুলি ছিল। তার চাচাত ভাই আরিফা সিদ্দিকী, ইরুম হাসান, সীমা জাইদী, শবনম মাজিদ ও সায়রা নাসিমের সাথে ফারিহা পারভেজ গেয়েছেন। ফারিহা পারভেজ পিটিভি-র জন্য মিয়া ইউসুফ সালাহউদ্দিন প্রযোজিত প্রচলিত "বিরসা" ধারাবাহিক ঐতিহ্যবাহী সংগীতে একাধিক নাটক শিরোনামের গান এবং একক সংগীত গেয়েছেন।
সাদফ স্টেরিওর অধীনে ২০০৫ সালে ৬ষ্ঠ অ্যালবাম "প্যাশন" প্রকাশিত হয়েছিল। এই অ্যালবামে ১২টি গান রয়েছে। "ইয়াদ পিয়া কি" (উস্তাদ বড় গোলাম আলি খানকে শ্রদ্ধাঞ্জলি) জাওয়াদ বশির পরিচালিত প্রথম ভিডিও। এই 'থুমরি' প্রথম "দ্য মিউজিক অ্যাওয়ার্ডস" (টিএমএ) -তে সেরা বল্লাদের পুরস্কারও পেয়েছিল। 
ফারিহা পারভেজের ৭ম অ্যালবাম "অভি অভি" সাদফ স্টেরিও রেকর্ড লেবেলে প্রকাশিত হয়েছিল। অ্যালবামটি আনুষ্ঠানিকভাবে ১২ নভেম্বর ২০১০-এ তার ৬ষ্ঠ সংগীত অ্যালবাম প্রকাশের পাঁচ বছর পরে শুরু হয়েছিল।
নীলরতন ধর

নীলরতন ধর (২ জানুয়ারি ১৮৯২ — ৫ ডিসেম্বর ১৯৮৬) ছিলেন ভৌতরসায়ন ক্ষেত্রের একজন বাঙালি রসায়ন বিজ্ঞানী।
নীলরতন ধরের জন্ম বর্তমান বাংলাদেশের যশোরের মনিরামপুর উপজেলার হরিহর নগর ইউনিয়নের যোলখাদা নামক গ্রামে ১৮৯২ খ্রিস্টাব্দের ২রা জানুয়ারি। পিতা আইনজীবী প্রসন্নকুমার ধর। পিতামহ প্রেমচাঁদ ধর। মাতা ছিলেন যশোরের ফতেপুর জমিদার কুঞ্জবিহারী ঘোষের কন্যা নিরোদমোহিনী দেবী। পিতা স্বদেশি আন্দোলনে যুক্ত ছিলেন। প্রসন্নকুমারের ছয় পুত্র ও তিন কন্যার মধ্যে নীলরতন ছিলেন তৃতীয়। ১৮৯৭ খ্রিস্টাব্দে পাঁচ বৎসর বয়সে স্থানীয় সরকারি জেলা বিদ্যালয়ে পড়াশোনা শুরু হয়। নীলরতন অত্যন্ত মেধাবী ছাত্র ছিলেন। শিক্ষা জীবনের প্রথম থেকে শেষ পর্যন্ত সর্বস্তরেই প্রথম। এম.এসসি. তে কলা ও বিজ্ঞান বিভাগ মিলিয়ে সর্বোচ্চ রেকর্ড নম্বর পেয়ে কুড়িটি স্বর্ণ পদক, গ্রিফিথ পুরস্কার ও এশিয়াটিক সোসাইটি প্রদত্ত পুরস্কার লাভ করেন। কলকাতা বিশ্ববিদ্যালয়ে রসায়ন শাস্ত্রে এম.এসসি পড়ার সময়ই আচার্য্য প্রফুল্লচন্দ্র ও আচার্য্য জগদীশচন্দ্র বসুর অধীনে গবেষণায় রত হন।
১৯১৫ খ্রিস্টাব্দে স্টেট স্কলারশিপ পেয়ে বিলেত যান। সেখানে লন্ডন বিশ্ববিদ্যালয় থেকে ১৯১৭ খ্রিস্টাব্দে এবং প্যারিসের সরবন বিশ্ববিদ্যালয় থেকে ১৯১৯ খ্রিস্টাব্দে ডি.এসসি উপাধি লাভ করেন।
১৯১৯ খ্রিস্টাব্দে লন্ডন হতে ফিরে আই.ই.এস নির্বাচিত হয়ে এলাহাবাদ ম্যুর সেন্ট্রাল কলেজের রসায়ন বিভাগের প্রধান হিসাবে যোগ দেন। তার জীবনের বিখ্যাত কাজ Induced and photochemical reaction. আজীবন গবেষণার কাজে লিপ্ত থেকেছেন। ৯৪ বৎসর বয়সেও তার প্রিয় বিষয় Nitrogen Fixation নিয়ে গবেষণায় রত ছিলেন। তার মৌলিক গবেষণা পত্রের সংখ্যা ছয় শতেরও বেশি। পাঁচটি বিশ্ববিদ্যালয়ের অনারারি ডক্টরেট এবং এস.এ. হিল ও জি. হিল স্মৃতি পুরস্কার পেয়েছেন। নোবেল পুরস্কার কমিটিতে ১৯৩৮, ১৯৪৭ ও ১৯৫২ খ্রিস্টাব্দে রসায়ন বিভাগে বিচারক ছিলেন। ভারতীয় বিজ্ঞান একাডেমীর তিনি অন্যতম প্রতিষ্ঠাতা।
এলাহাবাদে ইণ্ডিয়ান ইনস্টিটিউট অফ সোশ্যাল সায়েন্স এর বাড়িটির জন্য তিনি ২০ লক্ষ টাকা ব্যয় করেন। এলাহাবাদ বিশ্ববিদ্যালয় পরে ১৯৪৯ খ্রিস্টাব্দে নীলরতন ধরের প্রথমা স্ত্রী বিজ্ঞানী শীলা ধরের মৃত্যুর পর তার নামাঙ্কিত করে। অত্যন্ত মিতব্যয়ী জীবনযাপন করতেন। বিজ্ঞান গবেষণার জন্য বহু অর্থ দান কলেছেন। আচার্য্য প্রফুল্লচন্দ্র রায়ের নামে অধ্যাপক পদ ও আচার্য্য জগদীশচন্দ্র বসুর নামে লেকচারার পদ সৃষ্টি জন্য ১ লক্ষ টাকা দিয়েছেন। চিত্তরঞ্জন সেবাসদনকে ১ লক্ষ টাকা এবং এ ছাড়া তার ৭ বছরের সম্পূর্ণ বেতন এলাহাবাদ বিশ্ববিদ্যালয়কে দান করেছেন। ভারত সরকার তাঁকে 'পদ্মশ্রী' খেতাব দিতে চাইলে তিনি তা বিনয়ের সঙ্গে প্রত্যাখান করেন।
নীলরতন ধর ৯৪ বৎসর বয়সে ১৯৮৬ খ্রিস্টাব্দের ৫ই ডিসেম্বর মৃত্যুবরণ করেন।
পাকিস্তানি নোবেল বিজয়ীদের তালিকা

এটি নোবেল বিজয়ীদের একটি তালিকা যারা পাকিস্তানি বা অবিভক্ত ব্রিটিশ ভারতে (বর্তমানে পাকিস্তান) জন্মগ্রহণ করেছিলেন তবে জাতীয়তার কারণে পাকিস্তানি নন।
, পাকিস্তানি নোবেল বিজয়ীদের তালিকার তালিকাটি নিম্নলিখিত ব্যক্তিদের নিয়ে গঠিত। 
নিচে বিজয়ীরা অবিভক্ত ব্রিটিশ ভারতে (বর্তমানে পাকিস্তান) জন্মগ্রহণ করেছিলেন তবে জাতীয়তার কারণে পাকিস্তানি নন।
রুচিকা পাণ্ডে

রুচিকা পাণ্ডে হলেন একজন ভারতীয় চলচ্চিত্র অভিনেত্রী ও ফ্যাশন ডিজাইনার যিনি কিছু হিন্দি চলচ্চিত্রে অভিনয় করেছেন।
রুচিকা পাণ্ডে অভিনীত চলচ্চিত্র "পেয়ার কা সওদাগর" ১৯৯১ সালে মুক্তি পেয়েছিল। ১৯৯১ সালে তার অভিনীত চলচ্চিত্র "ইয়ারা দিলদারা" ও মুক্তি পেয়েছিল। চলচ্চিত্রটিতে তিনি আসিফ শেখের বিপরীতে অভিনয় করেছিলেন।
১৯৯২ সালে রুচিকা পাণ্ডে অভিনীত চলচ্চিত্র "মি. বন্ড" মুক্তি পেয়েছিল। চলচ্চিত্রটিতে তিনি অক্ষয় কুমারের বিপরীতে অভিনয় করেছিলেন। এছাড়া, তিনি ১৯৯২ সালে মুক্তিপ্রাপ্ত "উমার ৫৫ কি দিল বাচপান কা" শিরোনামের চলচ্চিত্রেও অভিনয় করেছিলেন।
রুচিকা পাণ্ডে বর্তমানে দুবাইতে বসবাস করেন ও সেখানে ফ্যাশন ডিজাইনিং পেশায় কর্মরত আছেন। তিনি ২০১৮ সালে সাইবার অপরাধের শিকার হয়ে ৩,০০,০০০ আমিরাতি দিরহাম হারিয়েছিলেন।
জেমস ক্রান

জেমস ক্রান অ্যাবরদিন শহরের রুথিরিস্টন স্কুল থেকে ১৯৫৯ সালে গিয়েছিলাম লিডার মেডেলিওন বিজয়ী হন। তিনি অ্যাবরদিন বিশ্ববিদ্যালয়ে পড়াশোনা করেন সেখান থেকে স্নাতক ও স্নাতকোত্তর ডিগ্রি অর্জন করেন। । তিনি ১৯৬৮ সালের দৈনিক মিরর স্পিকিং ট্রফি বিজয়ী হন। 
ক্রান ১৯৭৯ -৭১ সালে কনজারভেটিভ (রক্ষণশীল) গবেষণা বিভাগের গবেষক ছিলেন এবং ১৯৭০ সালের সাধারণ নির্বাচনের সময় বিরোধী দলের ( এডওয়ার্ড হিথ ) ব্রিফিং দলের নেতা ছিলেন। ১৯৭১ -৭৯ সাল থেকে, তিনি পেনশন তহবিলের জাতীয় সমিতির সচিব ও প্রধান নির্বাহী ছিলেন। তিনি ১৯৭৯-৮৪ থেকে ব্রিটিশ শিল্প সংস্থা -সিবিআই এর উত্তরাঞ্চলীয় পরিচালক এবং ১৯৮৪-৮৭ সাল পর্যন্ত সিবিআইয়ের পশ্চিম মিডল্যান্ডস শাখার পরিচালক ছিলেন। ১৯৭৪-৭৯ সাল পর্যন্ত লন্ডন বরো অব সাতনের কাউন্সিলর ছিলেন এবং স্বাস্থ্য ও হাউজিং কমিটির চেয়ারম্যান হিসাবে দায়িত্ব পালন করেন। 
ক্রান ১৯৮৭ সালে বেভারলে অঞ্চল থেকে এমপি নির্বাচিত হয়ে স্যার প্যাট্রিক ওয়ালের কাছ থেকে দায়িত্ব গ্রহণ করেন। ১৯৯৭ সালে তিনি বেভারলি এবং হোল্ডেরেন্সের নির্বাচনী এলাকায় স্থানান্তরিত হন।
তিনি ডানপন্থী রক্ষণশীল সাংসদদের '৯২ গ্রুপের সদস্য ছিলেন। এ গ্রুপে জন মেজর (জুন ১৯৯৫), মাইকেল হাওয়ার্ড (১৯৯৭) এবং উইলিয়াম হ্যাগের প্রচারণায় (১৯৯৭) সক্রিয় অংশগ্রহণ করেন। । 
তিনি শুরু থেকে মাথ্রিচ্যাট চুক্তির বিপক্ষের লোক ছিলেন তাই ইউরো মুদ্রাসহ কাছাকাছি অঞ্চলের ইউরোপীয় দেশগুলো একীকরণের বিরোধী ছিলেন। 
ক্রান উত্তর আয়ারল্যান্ডের একজন সাংসদের ব্যক্তিগত সচিব ছিলেন (১৯৯৫-৯৬)। ওয়াশিংটন ডিসি-তে প্রথম বৈঠকে তিনি সিনিয়র ফিনের প্রেসিডেন্ট গ্যারি অ্যাডামসের সাথেও উপস্থিত ছিলেন। এছাড়াও ক্রান পিয়ারিং হুইপ ও সহকারী চীফ হুইপ (১৯৯৭-২০০১) ছিলেন। তার দল বিরোধীদলে থাকাবস্থায় তিনি হাউসের উপনেতা নিযুক্ত হন, কিন্তু পরবর্তীতে তিনি একাধিক কার্যক্রমে দ্বিমত পোষণ করে এখান থেকে পদত্যাগ করেন। তিনি সরকারি বেশ কয়েকটি দফতরের নির্বাচন কমিটি সদস্য ছিলেন। এর মধ্যে রয়েছে বাণিজ্য ও শিল্প (১৯৮৭-৯২); প্রশাসন (১৯৯৭-৯৮); নির্বাচন (১৯৯৮-২০০১); এবং প্রতিরক্ষা (২০০১-০৫)। তিনি ওয়েইস অ্যান্ড মিন প্যানেলের চেয়ারম্যান (২০০১-০৫) এবং ইউরোপ কাউন্সিলের সদস্য এবং ডব্লিউ ই ইউ (২০০১-০২)-এর সদস্য ছিলেন। 
ক্রান ১৯৭৩ সালে দক্ষিণ কেনসিংটনের বাসিন্দা পেনেলোপ বারবারা উইলসনকে বিয়ে করেন। তার এক মেয়ে সন্তান আছে।
সরকারি আবাসন পরিদপ্তর

সরকারি আবাসন অধিদপ্তর সরকারি বাসস্থান এবং রাষ্ট্রীয় অতিথির আবাসনের জন্য সরকারি পরিচালক হিসাবে দায়িত্বশীল। এর সদরদপ্তর ঢাকা, বাংলাদেশ -এ অবস্থিত।
১৯৭১ সালের বাংলাদেশ স্বাধীনতা যুদ্ধ পর সরকারি আবাসন অধিদপ্তর গঠন করা হয়েছিল। ঢাকায় কেন্দ্রীয় এস্টেট অফিস, ঢাকায় এস্টেট অফিস, চট্টগ্রামের রিজিওনাল এস্টেট অফিস এবং রিস্ট হাউসগুলি পরিচালনা পর্ষদের মাধ্যমে একত্রিত করা হয়। ১৯৮৯ সালের ৯ নভেম্বর চারটি অফিসকে পৃথকভাবে সরকারি আবাসন অধিদপ্তর নাম রাখা হয়। এটি এন.এ.এম. পরিচালনা করে। ২০০১ সালের ন্যাম এর জন্য নির্মিত এপার্টমেন্টগুলিকে বর্তমানে জাতীয় সংসদ ভবনের জন্য ব্যবহার করা হয়। পরিচালক ও সরকারের জন্য বাসস্থান পরিচালনা করে ঢাকাতে এবং চট্টগ্রাম এ, একজন অফিসার।
ইউ.এম.সি. জুট মিলস লিমিটেড

ইউএমসি জুট মিলস লিমিটেড বাংলাদেশের নরসিংদী জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল। মুলতঃ ইউনাইটেড জুট মিল, মেঘনা জুট মিল ও চাঁদপুর জুট মিল - এই তিনটি পৃথক মিলের সমন্বয়ে গড়ে উঠেছে এই প্রতিষ্ঠানটি।
বাংলাদেশের মধ্যাঞ্চলের ঢাকা বিভাগের নরসিংদী জেলার সদর উপজেলার সাটিরপাড়ায় এই শিল্প প্রতিষ্ঠানটি অবস্থিত।
এই শিল্প প্রতিষ্ঠানটির ইউনাইটেড মিলটি ১৯৬২ সালে, মেঘনা মিলটি ১৯৬৬ সালে ও চাঁদপুর মিলটি ১৯৬৭ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৫২.২৯১২ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৬ হাজারেরও অধিক কর্মী নিয়োজিত রয়েছে।
এই মিলে রয়েছে ৩৭৪ হেসিয়ান ও ৪৬৫ সেকিং লুম এবং গড়ে এর মাসিক উৎপাদন ক্ষমতা ৪৪৯ মেট্রিক টন হেসিয়ান ও ১,৬৫৫ মেট্রিক টন সেকিং লুম।
১০০ ভাগ রপ্তানিমুখী এই প্রতিষ্ঠান থেকে প্রতিবছর প্রচুর বৈদেশিক মুদ্রা আয় হয়।
চম্পারণ হামসফর এক্সপ্রেস

চম্পারন হামসফর এক্সপ্রেস (১৫৭০৫/১৫৭০৬) হলো একটি অতিদ্রিত ট্রেন, যেটি দিল্লী থেকে বিহারের কাটিহার পর্যন্ত চলাচল করে। এটি একটি হামসফর এক্সপ্রেস শ্রেণীভূক্ত ট্রেন
ভারতের প্রধানমন্ত্রী নরেন্দ্র মোদি ২০১৮ সালে এপ্রিল মাসে এই ট্রেনটির শুভারম্ভ করেন। চম্পারন সত্যাগ্রহের শতবর্ষ পূর্তি উপলক্ষ্যে এর নাম হয়েছে চম্পারন হামসফর এক্সপ্রেস।
টম ক্যাম্পবেল

টমাস ক্যাম্পবেল (; জন্ম: ৯ ফেব্রুয়ারি, ১৮৮২ - মৃত্যু: ৫ অক্টোবর, ১৯২৪) মিডলোথিয়ানের এডিনবরায় জন্মগ্রহণকারী ও স্কটল্যান্ডীয় বংশোদ্ভূত প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ থেকে ১৯১২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের পক্ষে খেলেছেন টম ক্যাম্পবেল। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে কার্যকরী ব্যাটিংশৈলী উপস্থাপন করে গেছেন টম ক্যাম্পবেল।
১৯০৬-০৭ মৌসুম থেকে ১৯১২ সাল পর্যন্ত টম ক্যাম্পবেলের প্রথম-শ্রেণীর খেলোয়াড়ী জীবন চলমান ছিল। ১৯০৬-০৭ মৌসুমে কারি কাপ প্রতিযোগিতায় প্রথমবারের মতো ট্রান্সভালের সদস্যরূপে অংশ নেন। চার মৌসুম পরই অস্ট্রেলিয়া গমনের উদ্দেশ্যে দক্ষিণ আফ্রিকা দলের সদস্য করা হয় টম ক্যাম্পবেলকে। পার্সি শেরওয়েলের নেতৃত্বে ঐ সফরে অবশ্য কোন টেস্টে অংশগ্রহণের সুযোগ পাননি তিনি।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ লাভ করেছিলেন টম ক্যাম্পবেল। ১ জানুয়ারি, ১৯১০ তারিখে জোহেন্সবার্গে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। ১০ জুন, ১৯১২ তারিখে লর্ডসে স্বাগতিক ইংল্যান্ডের বিপক্ষে সর্বশেষ টেস্ট খেলেন তিনি।
১৯০৯-১০ মৌসুমে সফরকারী ইংরেজ দলের বিপক্ষে ডারবান টেস্টে ৪৮ রানের উল্লেখযোগ্য ইনিংস উপহার দেন। এটিই তার ব্যক্তিগত সর্বোচ্চ ইনিংস ছিল। ইংল্যান্ডের বিপক্ষে দক্ষিণ আফ্রিকা দল রাবার জয় করে। ঐ সিরিজের চার টেস্টেই তার অংশগ্রহণ ছিল।
১৯১২ সালে ইংল্যান্ড গমন করেন। তবে, এ সফরে তিনি স্বাভাবিক ক্রীড়াশৈলী উপস্থাপন করতে পারেননি। লর্ডসে ত্রি-দেশীয় প্রতিযোগিতায় একটিমাত্র খেলায় ইংল্যান্ডের মুখোমুখি হয়েছিলেন। দক্ষিণ আফ্রিকার সুপরিচিত ক্রিকেটার ছিলেন। ব্যাটসম্যান হিসেবে তেমন সুবিধে করতে পারেননি। তবে, উইকেট-রক্ষক হিসেবে যথেষ্ট কৃতিত্বের স্বাক্ষর রেখে গেছেন।
১৬ ডিসেম্বর, ১৯১৬ তারিখে জোহেন্সবার্গ থেকে আসা কেপ মেইল ট্রেন থেকে পড়ে যান। অতঃপর মালবাহী ট্রেনে তাকে নিয়ে যাওয়া হয়। মস্তিষ্কে ও মাথায় গুরুতর আঘাত পান। ক্রুজারডর্প হাসপাতাল থেকে ছাড়পত্র দেয়া হয়। এক পর্যায়ে ধারণা করা হয়েছিল যে, তিনি হয়তো আর স্বাভাবিক জীবন ফিরে পাবেন না।
৫ অক্টোবর, ১৯২৪ তারিখে ৪২ বছর বয়সে নাটালের মিনডেল রেলওয়ে সাইডিংয়ে রেল দূর্ঘটনায় টম ক্যাম্পবেলের দেহাবসান ঘটে।
বীজ প্রত্যয়ন এজেন্সী

প্রথম জাতীয় পঞ্চবার্ষিক পরিকল্পনার (১৯৭৭-৭৮) অংশ হিসাবে বাংলাদেশ সরকারের দ্বারা ২২ জানুয়ারি ১৯৭৪ সালে বীজ সার্টিফিকেশন সংস্থা প্রতিষ্ঠিত হয়। বাংলাদেশের ৮ টি বিভাগের ৮ টি আঞ্চলিক কার্যালয় এবং ৬৪ টি জেলায় ৬৪ টি অফিস রয়েছে।
এটি প্রাথমিকভাবে বাংলাদেশ কৃষি উন্নয়ন কর্পোরেশন দ্বারা উৎপাদিত প্রত্যয়িত বীজ সংস্থা। কিন্তু এখন ব্যক্তিগত সংস্থাগুলির বীজ ও প্রত্যয়ন করে।
সরকারি প্রফুল্ল চন্দ্র কলেজ

সরকারি প্রফুল্ল চন্দ্র (পি. সি.) কলেজ বাংলাদেশের খুলনা বিভাগের বাগেরহাট জেলার সব থেকে পুরাতন ঐতিহ্যবাহী আচার্য্য প্রফুল্লচন্দ্র মহাবিদ্যালয় যা বর্তমানে বাগেরহাট সরকারি পিসি কলেজ নামে পরিচিত।
বাগেরহাটে শিক্ষানুরাগী জনগনের চেষ্টায় ১৯১৫ সালে কাড়াপাড়া গ্রামে এক শিক্ষক সম্মেলন অনুষ্ঠিত হয়। এই সম্মেলনে সভাপতিত্ব করেন বিশ্ববরেণ্য বিজ্ঞানী আচার্য প্রফুল্লচন্দ্র রায়। ১৯১৭ সালের প্রথম দিকে কাড়াপাড়া শরৎচন্দ্র উচ্চ বিদ্যালয়ের অনুষ্ঠানে কলেজ প্রতিষ্ঠার দাবি ও পরিকল্পনার কথা প্রথম প্রত্যক্ষভাবে উত্থাপন করা হয়। এক সাংস্কৃতিক অনুষ্ঠানে প্রধান অতিথি হয়ে আসেন তৎকালীন জেলা ম্যাজিস্ট্রেট মি: জে ভাস এম আই সি এস (J VASS ICS) । জনগণের পক্ষে এ সভায় দাবী উত্থাপন করেন সৈয়দ সুলতান আলী। ১৯১৭ সালে ২৮ অক্টোবর কলেজ প্রতিষ্ঠার বাস্তব পদক্ষেপ গ্রহণ করা হয়। দশানীর জমিদার গোপালচন্দ্র বিশ্বাসের বাড়ীতে হাবেলী খলিফাতাবাদের একটি সভা অনুষ্ঠিত হয়। কলেজ প্রতিষ্ঠায় একে একে অংশগ্রহণ করেন কাড়াপাড়ার জমিদার বংশের প্রবীণ সদস্য অশ্বিনী কুমার রায় চৌধুরী, হেমচন্দ্র রায় চৌধুরী, নিশিকান্ত দাস, মহেন্দ্রনাথ বিশ্বাস, শুকলাল নাগ, সৈয়দ সুলতান আলী, ওবায়েদুল হক, রাজেন্দ্রকুমার নাগ, চন্দ্রকান্ত দাস, সুরেশচন্দ্র গুহ, পূর্ণচন্দ্র রায় চৌধুরী, ভারতচন্দ্র রায়, প্রসন্ন কুমার রায়। প্রয়োজনীয় অর্থ সংগ্রহ ও কলেজের জন্য স্থান নির্বাচন করা হয় হরিণখানা গ্রামে। কলেজের জন্য জমি প্রদান করেন সমাজ সেবক শেখ মো: কাসেম আলী এবং তার ভাই শেখ মো: সাবেদ আলী।
এসময় কলেজ স্থাপন বিষয়ে পি.সি. রায়ের সাথে যোগাযোগ করা হয়। পি.সি. রায় কলেজ স্থাপনের আশ্বাস প্রদান করেন। ১৯১৮ সালে ৮ ই আগস্ট কলেজের শিক্ষক ও জনবল কাঠামো নিয়োগ করা হয়। কলেজের প্রথম অধ্যক্ষ হন কামাখ্যাচরণ নাগ। তিনি এর আগে বি.এল কলেজের অধ্যক্ষ ছিলেন। ১৯১৮ সালে ৯ ই আগস্ট কলা বিভাগের পাঠদানের মাধ্যমে কলেজের যাত্রা শুরু হয়। কলেজের অনুমোদন ১৯২১ সালে। ১৯২২ সালের ১৪ই ফেব্রুয়ারি কলেজের ট্রাস্টি বোর্ডের সভায় পুকুর খননের সিদ্ধান্ত হয়। ১৯৩৫ সালে ট্রাস্টি বোর্ডের সদস্য মঘিয়ার জমিদার রামনারায়ণ রায় চৌধুরীর প্রদত্ত অর্থ কলেজের সৌন্দর্য বৃদ্ধির উদ্দেশ্যে মনোরম পার্ক নির্মাণ করা হয়। এ পার্কের নাম রামনারায়ণ পার্ক।
প্রতিষ্ঠালগ্ন থেকে ১৯৩৩ সাল পর্যন্ত কলেজের নাম ছিল বাগেরহাট কলেজ। এর পর কলেজের পরিচালনা পর্যদের সিদ্ধান্ত মোতাবেক নাম পরিবর্তন করে প্রফুল্লচন্দ্র কলেজ বা পি.সি. কলেজ নামকরণ করা হয়। পি.সি রায়ের বেঙ্গল কেমিক্যাল থেকে বিনামূল্যে যন্ত্রপাতি এনে বিজ্ঞানাগার স্থাপন করা হয়। গ্যাস প্লান্ট বসানো হয়নি। ডায়নামো দিয়ে পি.সি কলেজে আলোর ব্যবস্থা করা হয় তখনও বাগেরহাট শহরে বিদ্যুৎ আসেনি।
বিভাগ সমূহ:-
এর মধ্যে রয়েছে:
বারসই

বারসোই () হল বিহারের পূর্বাংশের কাটিহার জেলার একটি মহকুমা শহর এবং উত্তর পূর্ব সীমান্ত রেলের একটি গুরুত্বপূর্ণ জংশন স্টেশন।
https://en.m.wikipedia.org/wiki/Barsoi#cite_ref-1
বাংলাদেশ ন্যাশনাল সায়েন্টিফিক এন্ড টেকনিক্যাল ডকুমেন্টেশন সেন্টার

বাংলাদেশ ন্যাশনাল সায়েন্টিফিক এন্ড টেকনিক্যাল ডকুমেন্টেশন সেন্টার জাতীয় বৈজ্ঞানিক গবেষণা আর্কাইভ এবং বাংলাদেশে গবেষণা ও উন্নয়ন প্রকল্পগুলিতে সহায়তা প্রদান করে। এর সদরদপ্তর ঢাকা, বাংলাদেশ -এ অবস্থিত।
সংস্থাটির উদ্ভাবন পাকিস্তানের উদ্ভিদ ও শিল্প গবেষণা পরিষদের পূর্ব আঞ্চলিক গবেষণাগারের পাকিস্তান জাতীয় বৈজ্ঞানিক ও কারিগরি ডকুমেন্টেশন কেন্দ্র নামে একটি আঞ্চলিক ইউনিট থেকে শুরু করে। ১৯৭১ সালে স্বাধীনতা যুদ্ধ এর পরে এটি বাংলাদেশ জাতীয় বৈজ্ঞানিক ও কারিগরী ডকুমেন্টেশন সেন্টার হিসাবে প্রতিষ্ঠিত হয় এবং ১৯৭২ সালে বাংলাদেশ ন্যাশনাল সায়েন্টিফিক এন্ড টেকনিক্যাল ডকুমেন্টেশন সেন্টার নামে পুনঃস্থাপন করা হয়।
মোঃ নাজিমুদ্দিন

মোঃ নাজিমুদ্দিন (পিএসসি) বাংলাদেশ সেনাবাহিনীর একজন সাবেক লেফটেনেন্ট জেনারেল। তিনি জেনারেল অফিসার কমান্ডিং, আর্মি ট্রেনিং অ্যান্ড ডক্ট্রাইন কমান্ড (জিওসি) এ সর্বশেষ নিযুক্ত ছিলেন।
তিনি ৮ম বিএমএ দীর্ঘ মেয়াদী কোর্সে বাংলাদেশ সেনাবাহিনীতে কমিশন লাভ করেন। । যশোর এরিয়া কমান্ডার হিসাবে দায়িত্ব পালন করেন এবং বাংলাদেশ সেনাবাহিনীর প্রধান জেনারেল স্টাফ (সিজিএস) হিসাবে দায়িত্ব পালন করেন।
১৯৮৩ সালে সেনাবাহিনীতে কমিশন পাওয়া মেজর জেনারেল (বর্তমানে লেফটেনেন্ট জেনারেল) মোঃ নাজিমুদ্দিন ৫৫ পদাতিক ডিভিশনের জিওসি হওয়ার আগে বাংলাদেশ আনসার ও গ্রাম প্রতিরক্ষা বাহিনীর মহাপরিচালকের দায়িত্বও পালন করেছেন। 
তিনি মিরপুর ক্যান্টনমেন্টের ডিফেন্স সার্ভিসেস কমান্ড অ্যান্ড স্টাফ কলেজের (ডিএসসিএসসি) ডিরেক্টরিং স্টাফ হিসেবেও দায়িত্ব পালন করেন। তিনি ডিফেন্স সার্ভিসেস কমান্ড অ্যান্ড স্টাফ কলেজ (ডিএসসিএসসি), মিরপুর ক্যান্টনমেন্টের স্নাতক।
বাংলাদেশ সেনাবাহিনী
ক্যামব্রিয়ান পূর্ব খরগোশ

ক্যামব্রিয়ান পূর্ব খরগোশ অথবা ক্যামব্রিয়ান পূর্ব সময়ে খরগোশের জীবাশ্ম এই সুবচনটি জীববিজ্ঞানী জেবিএস হ্যাল্ডেন দ্বারা জনপ্রিয় হওয়া একটি সুবিখ্যাত সুবচন। তাকে যখন প্রশ্ন করা হয়েছিল যে ঠিক কোন প্রমাণটি বিবর্তন তত্ত্ব এবং সে বিষয়ের উপর করা গবেষণা নিয়ে তার আত্মবিশ্বাসকে হ্রাস করবে, তখন তিনি এ উত্তরটি দিয়েছিলেন। তার উত্তরটি ১৯৯০ এর সময়ে বেশ আলোচিত এবং বহুল ব্যবহৃত একটি সুবচনে পরিণত হয়েছিল৷ তার গবেষণাকালীন অনেক বিবৃতিই জনপ্রিয়তা লাভ করেছে।
কেউ কেউ এই উত্তরকে আমলে নিয়ে দাবি করেছেন যে, বিবর্তন কে কখনোই দেখা যায় বা অনুভব করা যায় এই জাতীয় কোন প্রকার প্রমাণ দিয়ে মিথ্যা প্রমাণ করা যাবে না। এরূপ একজন বিখ্যাত দার্শনিক কার্ল পপার বলেছেন মিথ্যা প্রমাণ করার বিষয়টি বিজ্ঞানে খুবই গুরুত্বপূর্ণ একটি বিষয়। বিবর্তন তত্ত্ব বিজ্ঞানের বিষয় কিনা তা নিয়ে তিনি প্রথমে সন্দেহ পোষণ করলেও পরবর্তীকালে এই উপসংহারে উপনীত হয়েছেন যে, বিজ্ঞানের অন্যতম আলোচ্য গবেষণা ক্ষেত্র হলো বিবর্তন নিয়ে গবেষণা।
খরগোশ হচ্ছে স্তন্যপায়ী জীব। বিজ্ঞানের দর্শনের দৃষ্টিভঙ্গি থেকে এটা বলা যায় যে যদি খরগোশের একটা জীবাশ্মও ক্যামব্রিয়ান পূর্ব কোন পাথরে খুঁজে পাওয়া যায়, তখন সেই মুহূর্ত থেকে প্রতীয়মান হবে যে বিবর্তন নিয়ে পৃথিবীর সাধারণ মানুষ যে ধারণা উপলব্ধ হয়েছে, সে বুঝায় বিশাল রকমের ঘাটতি আছে। স্তন্যপায়ী প্রাণীরা ভূতাত্ত্বিক সময় সীমা অনুসারে ক্যামব্রিয়ান পূর্ব সময়ের বহুকাল পরে আবির্ভূত হয়েছে। ভূতাত্ত্বিক তথ্য থেকে জানা যায় যে যদিও প্রথম স্তন্যপায়ী প্রাণী ট্রাইওসিক যুগে বিচরণ করেছিল; কিন্তু আধুনিক স্তন্যপায়ী প্রাণীদের বর্গের আবির্ভাব ঘটেছে প্যালিওজিন সময়ের প্যালিওসিন এবং ইওসিন যুগে; যা ক্যাম্বিয়াম পূর্ব সময়ের প্রায় ১০০ কোটি বছর পরের ঘটনা।
শেখ মামুন খালেদ

শেখ মামুন খালেদ বাংলাদেশ সেনাবাহিনীর অবসরপ্রাপ্ত অফিসার যিনি সাবেক মহাপরিচালক ফোর্সেস ইন্টেলিজেন্স ডিরেক্টরেট জেনারেল। তিনি জাতীয় প্রতিরক্ষা কলেজের কমান্ড্যান্ট হিসেবেও দায়িত্ব পালন করেন। 
লেফটেন্যান্ট জেনারেল শেখ মামুন খালেদ বাংলাদেশ সেনাবাহিনীর সিগন্যাল কর্পস অফিসার। ২০১১ থেকে ২০১৩ সাল পর্যন্ত তিনি ২ বছর প্রতিরক্ষা গোয়েন্দা মহাপরিদপ্তরের (ডিজিএফআই) মহাপরিচালক হিসাবে দায়িত্ব পালন করেন। বাংলাদেশ ইউনিভার্সিটি অব প্রফেশনালস (বিইউপি) উপাচার্য ছিলেন। তিনি পিএইচডি এর জন্য চ্যান্সেলর গোল্ড মেডেল অর্জন করেন। তিনি বাংলাদেশ ইউনিভার্সিটি অব প্রফেশনালের (বিইউপি) পিএইচডি সম্পন্ন কারী প্রথম ব্যক্তি। 
শেখ মামুন খালেদ বাংলাদেশ সেনাবাহিনীর বিভিন্ন পদে দায়িত্ব পালন করেন। মিলিটারি ইন্টেলিজেন্স স্কুল, আর্মি সদর দফতর, আর্ফেন্ট্রি বিভাগের কর্নেল স্টাফ, সামরিক সামরিক গোয়েন্দা বিভাগের কমান্ডার, এরিয়া কমান্ডার লজিস্টিক এরিয়ার প্রশিক্ষক ছিলেন। বাংলাদেশের জাতীয় প্রতিরক্ষা কলেজের কমান্ডার হিসেবে অভিহিত হওয়ার পূর্বে তিনি বাংলাদেশ সমরাস্ত্র কারখানার কমান্ডার ছিলেন।
বাংলাদেশ নৌবাহিনীতে কর্মরত অ্যাডমিরালদের তালিকা

এটি বাংলাদেশ নৌবাহিনীতে কর্মরত অ্যাডমিরালদের তালিকা। বর্তমানে নৌবাহিনীর ১জন অ্যাডমিরাল এবং ১৪ জন রিয়ার অ্যাডমিরাল কর্মরত রয়েছেন।
কাচালং সরকারি কলেজ

কাচালং সরকারি কলেজ রাঙ্গামাটি জেলার বাঘাইছড়িতে অবস্থিত একটি সরকারি কলেজ। কাচালং নদীর নামে কলেজটির নামকরণ করা হয়েছে । ১৯৮২ সালে এটি প্রতিষ্ঠিত হয় এবং ২০১৮ সালের ১২ আগস্ট কলেজ‌টিকে জাতীয়করণ করা হয়।
রাঙ্গামা‌টি জেলার বাঘাইছ‌ড়ি এক অপরূপ সৌন্দর্যে ভরা একটি উপ‌জেলা। ১৯৮২ সা‌লে গ‌ড়‌ে ওঠা কাচালং ক‌লে‌জের সা‌থে বাঘাইছড়ির র‌য়েছ‌ে নি‌বিড় সম্পর্ক। অ‌নেক বছর ধ‌রে এই প্র‌তি‌ষ্ঠান‌টির মা‌ধ্যমে অ‌নেক ছাত্র অা‌লো ছ‌ড়ি‌য়ে‌ছে এ বাঘাইছ‌ড়ি‌ সহ সারা দেশজুড়ে। দে‌শের অতন্দ্র সীমান্ত প্রহরী বি‌জি‌বি ব্যাটা‌লিয়‌নের পরই চো‌খে প‌ড়ে সুনিবিড় প‌রি‌বে‌শে প্র‌তিষ্ঠিত হওয়া কাচালং সরকারি ক‌লেজ। অার পা‌শে র‌য়ে‌ছে বি‌জি‌বি কর্তৃক প‌রিচা‌লিত অপরূপ সৌন্দ‌যের এই এগত্তর পার্ক। সব‌কিছু মি‌লে এক মনোরম পরিবেশের সা‌থে নি‌বিড় সর্ম্পকের সাথে মিশে আছে কলেজটি।
কন্ট্রোলার জেনারেল ডিফেন্স ফাইন্যান্স

কন্ট্রোলার জেনারেল ডিফেন্স ফাইন্যান্স (বাংলা অর্থ: মহানিয়ন্ত্রক প্রতিরক্ষা অর্থ) প্রধানমন্ত্রীর অধিনস্থ একটি দপ্তর। এই দপ্তরটি বাংলাদেশের সামরিক বা প্রতিরক্ষা খাতে সরকারের ব্যয়, বাজেট, বাজেটের সুষ্ঠু ব্যবস্থাপনা নিরীক্ষা করে এবং সেই অনুযায়ী প্রতিবেদন তৈরি করে। সিজিডিএফের আওতায় রয়েছে বাংলাদেশের সশস্ত্র বাহিনী তথা সেনা, নৌ এবং বিমানবাহিনী। এটির কার্যালয় ঢাকায় অবস্থিত।
এই প্রতিষ্ঠানটি ২০০৭ সাল পর্যন্ত ১৯৯৫ সালের "কনট্রোলার জেনারেল ডিফেন্স ফাইন্যান্স প্রসিজার ম্যানুয়াল" অনুসরণ করত। এটি "বাংলাদেশের মহা হিসাব-নিরীক্ষক ও নিয়ন্ত্রক"-এর একটি শাখা হিসাবে কাজ করে। এই বিভাগটি একজন সরকারি কর্মচারীর নেতৃত্বে পরিচালিত হয়।
ভারতের সংবাদপত্রের তালিকা

২০১৮ সালের ৩১ মার্চ পর্যন্ত হিসাব অনুযায়ী সমস্ত ভারত জুরে প্রায় ১,০০,০০০ এরও বেশি সংবাদপত্রের নিবন্ধিত ছিল। এবং একই সময়ে হিসাব অনুযায়ী ২৪০ মিলিয়ন এরও বেশি সংখ্যক কপি পিন্ট করে বিশ্বের দ্বিতীয় বৃহত্তম সংবাদপত্র বাজার দখল করেছে। হিন্দি ভাষার সংবাদপত্র গুলি সর্বাধিক প্রচলন করেছে তবে ভারতের ২২ টি নির্ধারিত ভাষা এবং সারা দেশে আরও অন্যান্য অনেক ভাষায় প্রকাশিত সংবাদপত্র রয়েছে। নিউজস্ট্যান্ড এবং সাবস্ক্রিপশনয়ের প্রায়শই ভারতে সংবাদপত্র তৈরির ব্যয়ের একটি ছোট শতাংশকে আচ্ছাদন করে এবং বিজ্ঞাপনের একটি অংশ ভারতের একটি বড় রাজস্বের উৎস।
টুনস ম্যাগ

টুনস ম্যাগ একটি ইন্টারনেট ভিত্তিক কার্টুন সাময়িকী। সম্পাদকীয় কার্টুন, কমিক্স, কেরিকেচার, ইলাস্ট্রেশন এবং সংশ্লিষ্ট বিষয়ে সংবাদ এবং নিবন্ধ প্রকাশনা। এবং আন্তর্জাতিক কার্টুন প্রতিযোগিতা এবং প্রদর্শনীর আয়োজক।
২০০৯ সালে অক্টোবরের শেষের দিকে আরিফুর রহমান ইন্টারনেটে কার্টুন সাময়িকী টুনস ম্যাগের প্রকাশনা শুরু করেন এবং বাংলাদেশ সহ দক্ষিণ এশিয়ার বিভিন্ন কার্টুনিস্টদের আমন্ত্রণ জানান কার্টুন প্রকাশের জন্য। বিভিন্ন দেশের শতাধিক কার্টুনিস্ট নিয়মিত কার্টুন প্রকাশ করে থাকেন।
২০১৫ সালে জার্মানির ডয়েচে ভেলে আয়োজিত বেস্ট অফ অনলাইন এক্টিভিস্ট হিসেবে পুরস্কারের জন্য মনোনয়ণ পায় এবং বিপুল গণভোটে জয় লাভ করে।
টুনস ম্যাগ প্রতি বছর ২০১৫ সাল থেকে মানবাধিকারের বিষয়ে, যেমন: শিশু অধিকার, নারী অধিকার, বাক স্বাধীনতা, সম অধিকার বিষয়ে আন্তর্জাতিক কার্টুন প্রতিযেগীতা এবং প্রদর্শনীর আয়োজন করে।
২০১৫ সালে আন্তর্জাতিক কার্টুন প্রদর্শনীর বিষয় ছিলো “যুদ্ধের শিশু”। এটি মুলত শিশু অধিকার বিষয়ে একটি আন্তর্জাতিক কার্টুন প্রদর্শনী ছিলো। উক্ত প্রদর্শনীতে ৫১ টি দেশ থেকে ১২৮ জন কার্টুনিস্ট অংশ নিয়েছিলেন। প্রদর্শনী হয়েছিলো নরওয়ে এবং সুইডেনের একাধিক স্থানে।
টুনস ম্যাগের সঙ্গে সহযোগী আয়োজক হিসেবে ছিলো নরওয়েজিয়ান কার্টুনিস্ট গ্যালারী এবং আর্থিক সহযোগীতায় ছিলো ফ্রিত উর নামে নরওয়ের একটি দাতব্য সংস্থা।
নারী অধিকার এবং বিভিন্ন দেশ এবং সমাজের নারীদের প্রকৃত অবস্থা উঠে এসেছিলো এই প্রদর্শনীতে। সব মিলিয়ে ১৬২৫ টি কার্টুন জমা পড়েছিলো, প্রতিযোগিতায় অংশ নিয়েছিলেন ৭৯ টি দেশ থেকে ৫৬৭ জন কার্টুনিস্ট।
প্রদর্শনী অনুষ্ঠিত হয়েছিলো ৮ মার্চ ২০১৬ আন্তর্জাতিক নারী দিবসে, একই দিনে দুইটি দেশের তিনটি গ্যালারীতে প্রদর্শিত হয়েছিলো। যথাক্রমে: নরওয়েজিয়ান কার্টুন গ্যালারী দ্রবাক, নরওয়ে, ভারতীয় কার্টুনিস্ট ইন্সটিটিউট গ্যালারী ব্যাঙ্গালুর, এবং আগ্রা, উত্তর প্রদেশ ভারত। ১০ ডিসেম্বর ২০১৬ প্রদর্শনীটি স্লোভাকিয়ার প্রেশব শহরে প্রদর্শিত হয়েছিলো। বিচারকদের ভোটে ৫৬৭ জন কার্টুনিস্টদের মধ্যে ১২ জন এ প্রদর্শনীতে পুরস্কার বিজয়ী হয়েছিলেন।
বিশ্বব্যাপী মুক্তমত প্রকাশের স্বাধীনতা প্রতিষ্ঠা এবং এবং কার্টুনে মুক্তমত প্রচারের লক্ষ্যে এই প্রদর্শনীটি আয়োজন করা হয়েছিলো। প্রতিযোগিতায় মোট ১৫৫৬ টি কার্টুন জমা পরেছিল, কার্টুন নিয়ে ৮৩ টি দেশের ৫১৮ জন কার্টুনিস্ট অংশগ্রহণ করেছিলেন। নির্বাচিত ৮৪ টি দেশের ১২০ জনের ১২০ টি কার্টুন দিয়ে প্রদর্শনীর আয়োজন করা হয় এবং ক্যাটালগ প্রকাশ করা হয়।
প্রতিষ্ঠানটি সেরা কার্টুনের মূল্যায়ন এবং কার্টুনিস্টদের অনুপ্রেরণা প্রদানের লক্ষ্যে ২০১৬ সালে বর্ষসেরা কার্টুনিস্ট পুরস্কার প্রবর্তন করে।
মাল পরিবহন

মাল পরিবহন বা পণ্য পরিবহন বলতে যে ভৌত প্রক্রিয়াতে পণ্যদ্রব্য এবং অন্যান্য ধরনের মালামাল একস্থান থেকে আরেক স্থানে পরিবহন করা হয়, তাকে বোঝায়। আন্তর্জাতিক বাণিজ্যের প্রায় ৯০% মাল পরিবহন জাহাজযোগে সমুদ্রপথে সম্পন্ন হয়। বিশ্বব্যাপী সমুদ্র ও মহাসমুদ্রগুলিতে প্রায় ১ লক্ষেরও বেশি মালবাহী জাহাজ আন্তর্জাতিক বাণিজ্যিক কর্মকাণ্ডে নিয়োজিত। এগুলি আন্তর্জাতিক অর্থনীতির মেরুদণ্ডস্বরূপ। নদীপথে মালবাহী বজরা নৌকা ব্যবহার করা হয়। অধিক দূরত্বের জন্য বিমানযোগে আকাশপথে মাল পরিবহন সবচেয়ে দ্রুত এবং একই সাথে সবচেয়ে খরচসাপেক্ষ। স্থলভাগে সড়কপথে ট্রাকযোগে কিংবা রেলপথে রেলগাড়িযোগে মাল পরিবহন করা হয়। বর্তমানে অনেক মালবাহী বাক্স বা "কন্টেইনার" (Container) এমনভাবে নকশা করা হয়, যেন এগুলি স্থল, জল বা আকাশপথে বিভিন্ন পরিবহন মাধ্যমে পরিবাহিত হতে পারে; এগুলিকে "আন্তঃমাধ্যম মালবাহী বাক্স" (Intermodal shipping container) বলা হয়। সাধারণত দ্বার-থেকে-দ্বারে প্রেরকের কাছ থেকে প্রাপকের হাতে মাল পৌঁছে দেওয়ার লক্ষ্যে পরিকল্পিতভাবে বিভিন্ন মাধ্যম ব্যবহার করার উদ্দেশ্যে এই বাক্সগুলি ব্যবহৃত হয়।
অমর উজালা

দৈনিক অমর উজালা হিন্দি ভাষায় ভারতে প্রকাশিত একটি দৈনিক পত্রিকা। এটি সাত রাজ্যের ২০ টি সংস্করণ এবং ১৮০ টি জেলার প্রচলিত। এটি প্রায় তিন মিলিয়ন কপি সার্কুলেশন হয়। ২০১৭ সালের ইন্ডিয়ান রিডারশিপ সার্ভের রিপোর্ট অনুযায়ী পত্রিকাটির পাঠক ৪৬.০৯৪ মিলিয়ন। এটি ভারতের সংবাদপত্রগুলির মধ্যে পাঠকদের পছন্দে তৃতীয় বৃহত্তম। 
দৈনিক অমর উজালা ১৯৪৮ সালে আগ্রায় প্রথম প্রকাশিত হয়। ১৯৯৪ সালে উত্তর প্রদেশের হিন্দী সংবাদপত্র পাঠকের প্রায় ৭০ শতাংশ দৈনিক জগরণ ও দৈনিক অমর উজালা দখল করে নিয়েছে। দৈনিক অমর উজালা পাঁচটি সংস্করণে ৪.৫ লাখ কপি বিক্রি করে। দৈনিক অমর উজালা প্রতিদিন ১৬ থেকে ১৮ পৃষ্ঠায় প্রকাশিত হওয়ার পাশাপাশি কর্মজীবন, জীবনধারা, বিনোদন এবং নারী ইত্যাদি বিষয়গুলি নিয়মিত প্রকাশ করে।
দৈনিক অমর উজালার সাতটি রাজ্য ২০ টি সংস্করণ রয়েছে গুলিতে ( উত্তরাখণ্ড, হিমাচল প্রদেশ, জম্মু, হরিয়ানা, পাঞ্জাব, দিল্লি এনসিআর এবং উত্তরপ্রদেশ ) এবং ১৮০ টি জেলার একটি কেন্দ্রীয় অঞ্চল ( চণ্ডীগড় ) রয়েছে। এটা অনলাইনে পাওয়া যায়।
মালবাহী জাহাজ

মালবাহী জাহাজ বা পণ্যবাহী জাহাজ একটি বাণিজ্যিক জাহাজ যা সমুদ্রপথে এক বন্দর থেকে আরেক বন্দরে মাল, পণ্যদ্রব্য ও কাঁচামাল পরিবহনের কাজে নিয়োজিত থাকে। প্রতি বছর হাজার হাজার মালবাহী জাহাজ বিশ্বের সাগর ও মহাসাগরগুলি পাড়ি দেয় এবং আন্তর্জাতিক বাণিজ্যের সিংহভাগ এদের মাধ্যমেই পরিচালিত হয়। মালবাহী জাহাজগুলিকে মাল পরিবহনের জন্য বিশেষভাবে নকশা প্রণয়ন করে নির্মাণ করা হয়। এগুলিতে প্রায়শই মালামাল বোঝাই বা খালাস করার জন্য ক্রেন, কপিকল ও অন্যান্য বিশেষ যান্ত্রিক ব্যবস্থা থাকে। এগুলি প্রায় সর্বদাই ইস্পাতের পাত ঢালাই করে জোড়া লাগিয়ে নির্মাণ করা হয় এবং এরা সাধারণত ২৫ থেকে ৩০ বছর কর্মক্ষম থাকে; এরপরে এদেরকে ভেঙে টুকরা টুকরা করে ফেলা হয়।
দক্ষিণ খাগড়াবাড়ী

দক্ষিণ খাগড়াবাড়ী ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷
দক্ষিণ খাগড়াবাড়ী জনগণনা নগরটি জলপাইগুড়ি জেলার ময়নাগুড়ি ব্লকের অন্তর্ভুক্ত৷ এটি ধরলা নদীর তীরে অবস্থিত৷ শহরটি ময়নাগুড়ি থানার অন্তর্গত৷
২০১১ খ্রিষ্টাব্দের ভারতের জনগণনা অনুসারে দক্ষিণ খাগড়াবাড়ী জনগণনা নগরের জনসংখ্যা ৭৪৬৯ জন, যার মধ্যে ৩৭৮৬ জন পুরুষ ও ৩৬৮৩ জন নারী৷ প্রতি হাজার পুরুষে ৯৭৩ জন নারী৷ ৬ বছর অনুর্দ্ধ ৭৯৭ জন শিশু, যা সমগ্র জনসংখ্যার ১০.৬৭ %৷ ৬ বছরোর্দ্ধ জনসংখ্যার ৭৬.৫৬% অর্থাৎ ৫১০৮ জন সাক্ষর৷ পুরুষ সাক্ষরতার হার ৮১.৫৮ % এবং নারী সাক্ষরতার হার ৭১.৩৯ %৷
শহরটি ২৭ নং জাতীয় সড়ক, ৭১৭ নং জাতীয় সড়ক ও ১২ এ নং রাজ্য সড়কের ওপর অবস্থিত৷৷ বাগডোগরা বিমানবন্দরটি শহরটির নিকটেই অবস্থিত৷ এই শহরটি থেকে জেলাটির অন্যান্য বিভিন্ন শহরসহ কোচবিহার, জলপাইগুড়ি, আলিপুরদুয়ার ও দার্জিলিং শহরের সাথে সড়কপথে যুক্ত৷ নিকটবর্তী রেলস্টেশনটি হলো নিউ ময়নাগুড়ি রেলওয়ে স্টেশন৷
খরিয়া, জলপাইগুড়ি

খরিয়া ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷
খরিয়া জনগণনা নগরটি জলপাইগুড়ি জেলার জলপাইগুড়ি ব্লকের অন্তর্ভুক্ত৷ এটি পাঙ্গা নদীর তীরে অবস্থিত৷ শহরটি ময়নাগুড়ি থানার অন্তর্গত৷ এবং তিস্তা সেচখালটি এই জনগণনা নগরের উপর দিয়ে নির্মিত৷
২০১১ খ্রিস্টাব্দের ভারতের জনগণনা অনুসারে খরিয়া জনগণনা নগরের জনসংখ্যা ৬১৬৬১ জন, যার মধ্যে ৩১৫১০ জন পুরুষ ও ৩০১৫১ জন নারী৷ প্রতি হাজার পুরুষে ৯৫৭ জন নারী৷ ৬ বছর অনুর্দ্ধ ৬৬৬৬ জন শিশু, যা সমগ্র জনসংখ্যার ১০.৮১ %৷ ৬ বছরোর্দ্ধ জনসংখ্যার ৭৯.০৯% অর্থাৎ ৪৩৪৯৬ জন সাক্ষর৷ পুরুষ সাক্ষরতার হার ৮৪.২৮ % এবং নারী সাক্ষরতার হার ৭৩.৬৭ %৷
শহরটি একাধিক ছোট সড়কের দ্বারা ২৭ নং জাতীয় সড়কের সাথে যুক্ত৷ বাগডোগরা বিমানবন্দরটি শহরটির নিকটেই অবস্থিত৷ এই শহরটি থেকে জেলাসদর এবং বিভাগসদর জলপাইগুড়ি শহরের উপকণ্ঠে অবস্থিত হওয়ার ফলে জেলার অন্যান্য বিভিন্ন শহরসহ কোচবিহার, আলিপুরদুয়ার ও দার্জিলিং শহরের সাথে সড়ক ও রেলপথে যুক্ত৷ বিস্তৃৃতক্ষেত্র ফল হওয়ার কারণে উত্তরপশ্চিম, উত্তর ও পূর্বের নিকটবর্তী রেলস্টেশনগুলি হলো যথাক্রমে মোহিতনগর রেলওয়ে স্টেশন, জলপাইগুড়ি রেলওয়ে স্টেশন ও কাদাবাড়ী হল্ট রেলওয়ে স্টেশন৷
আন্দামান কুরল

দৈনিক আন্দামান কুরল তামিল ভাষায় প্রকাশিত একটি দৈনিক সংবাদপত্র। ভারতের পোর্ট ব্লেয়ার থেকে প্রকাশিত হয়। দৈনিক আন্দামান কুরল এক সময় সাপ্তাহিক ছিল। ১৯৯২ সাল থেকে দৈনিক আন্দামান কুরলের সম্পাদক ও প্রকাশক টি. সমেশিয়া সারাই। ২০১৪ সালে পত্রিকাটি তাদের সার্ককুলেশন ৪৪৫৯টি দাবি করেছিল।
টালিগঞ্জ রেলওয়ে স্টেশন

টালিগঞ্জ রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। টালিগঞ্জ রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। টালিগঞ্জ রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি টালিগঞ্জ ও তার পার্শ্ববর্তী এলাকাগুলিতে রেল পরিষেবা প্রদান করে।
টালিগঞ্জ রেলওয়ে স্টেশনের অবস্থান হল । এর গড় উচ্চতা হল ।
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে টালিগঞ্জ পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে টালিগঞ্জ পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
নিউ আলিপুর রেলওয়ে স্টেশন

নিউ আলিপুর রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। নিউ আলিপুর রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। নিউ আলিপুর রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি নিউ আলিপুর ও তার পার্শ্ববর্তী এলাকাগুলিতে রেল পরিষেবা প্রদান করে।
নিউ আলিপুর রেলওয়ে স্টেশনের অবস্থান হল । এর গড় উচ্চতা হল ।
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে নিউ আলিপুর পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে নিউ আলিপুর পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
চর অষ্টধর ইউনিয়ন

৮নং চর অষ্টধর ইউনিয়ন বাংলাদেশের শেরপুর জেলার নকলা উপজেলার একটি ইউনিয়ন।
এটি নকলা উপজেলার একটি ইউনিয়ন। এই এলাকার উপর দিয়ে বয়ে চলছে পুরাতন ব্রহ্মপুত্র নদ। পশে চন্দ্রকোনা, পাঠাকাটা রামভদ্রপুর,অষ্টধর পিয়ারপুর,নরুন্দি ইউনিয়ন অবস্থিত।
এই ইউনিয়নের বাসিন্দারা বেশিরভাগ ক্ষেত্রেই কৃষি, সরকারি-বেসরকারি, খামারীর ওপর নির্ভর করে জীবিকা নির্বাহ করেন।
এই ইউনিয়নে শিক্ষার গড় হার ৪৪.৮০%; পুরুষদের মধ্যে সাক্ষরতার হার ৪৬.৩০% এবং মহিলাদের মধ্যে ৪২.৫০%(আনুমানিক)
এখানে রয়েছে একটি ইউনিয়ন স্বাস্থ্য কমপ্লেক্স।
এখানকার যোগাযোগ ব্যবস্থা মোটামুটি ভালো, ঢাকা মহাখালী হতে বাস দিয়ে ময়মনসিংহ ফুলপুর,তারাকান্দা নকলা হয়ে আসা যায়।
অপরদিকে ঢাকা কমলাপুর ও জামালপুর জেলা থেকে রেলপথে পিয়ার পুর রেলস্টেশন থেকে ডিঙ্গি নৌকায় ব্রম্মপুত্র নদ পার হয়ে স্বল্প সময়ে আসা যায়।
মাঝেরহাট রেলওয়ে স্টেশন

মাঝেরহাট রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। মাঝেরহাট রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। মাঝেরহাট রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি মাঝেরহাট ও তার পার্শ্ববর্তী এলাকাগুলিতে রেল পরিষেবা প্রদান করে।
মাঝেরহাট রেলওয়ে স্টেশনের অবস্থান হল । এর গড় উচ্চতা হল ।
১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে মাঝেরহাট পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে মাঝেরহাট পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
রাজশাহী জুট মিলস লিমিটেড

রাজশাহী জুট মিলস লিমিটেড বাংলাদেশের রাজশাহী জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।
বাংলাদেশের পশ্চিমাঞ্চলের রাজশাহী বিভাগের রাজশাহী জেলার পবা উপজেলার শ্যামপুর এই শিল্প প্রতিষ্ঠানটি অবস্থিত।
এই শিল্প প্রতিষ্ঠানটি ১৯৬৯ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।
এই বৃহদায়তন শিল্প-কমপ্লেক্সটি ৪৯.০২ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে প্রায় দেড় হাজার জন কর্মী নিয়োজিত রয়েছে।
এই মিলে রয়েছে ১৩৫ হেসিয়ান ও ১৩১ সেকিং লুম এবং গড়ে এর মাসিক উৎপাদন ক্ষমতা ১৭০ মেট্রিক টন হেসিয়ান ও ৪৭১ মেট্রিক টন সেকিং লুম।
বর্তমানে প্রতিমাসে এই প্রতিষ্ঠানটিতে ৭০ হতে ৮০ লক্ষ টাকা লোকসান হয়।
কোন্নগর রেলওয়ে স্টেশন

কোন্নগর রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। স্টেশনটি কোন্নগর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১৩ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
সুরাদে পিনিওয়াত

সুরাদে পিনিওয়াত () ডাকনাম বাস (), একজন থাই অভিনেতা ও গায়ক. থাই সমপ্রেমী নাটক ওয়াইও চরিত্রে অভিনয়ের মাধ্যমে পরিচিতি পায় সে। বর্তমানে সে থাই বয় ব্যান্ড এসবিফাইভের একজন শিল্পী
সুরাদে ১৯৯৯ সালে ৪ঠা মার্চ থাইল্যান্ডের চিয়াং মাইয়ে জন্মগ্রহণ করে। বর্তমানে সে থাইল্যান্ডের একটি বিশ্ববিদ্যালয়ে জিইডি (সাধারণ শিক্ষা উন্নয়ন) বিষয়ে পড়ছে। 
কায পুরস্কার ২০১৭ 
গ্রেস্ট স্টারস বর্ষসেরা সামাজিক (যোগাযোগ মাধ্যম) সুপার তারকা 
লাইন টিভি অ্যাওয়ার্ড
এটটিউড ৭ম বার্ষিকী
কাজ পুরস্কার ২০১৮
স্টারমোমিটার
রিষড়া রেলওয়ে স্টেশন

রিষড়া রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। স্টেশনটি রিষড়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১৬ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
টু মুনস: দ্য সিরিজ

টু মুনস : দ্য সিরিজ () হলো একটি থাই সমপ্রেমী নাটক। থাই লেখক চিফন কেকের লেখা উপন্যাস "เดือนเกี้ยวเดือน (চাঁদের প্রণয়ে চাঁদ)" অবলম্বনে এটি নির্মিত হয়েছে। নাটকটি তিনটি মৌসুমে ৩৬ টি পর্বে প্রচারিত হওয়ার কথা থাকলেও এখন পর্যন্ত একটি মৌসুমে ১২ টি পর্ব প্রচারিত হয়েছে।
ওয়াইও কান্টাফাট বিশ্ববিদ্যালয়ে বিজ্ঞান অনুষদে ভর্তির সুযোগ পায়। একই বিশ্ববিদ্যালয়ে পড়াশোনা করে তার প্রিয় মানুষ পানা, যাকে সে হাই স্কুল পড়াকালীন থেকে পছন্দ করে। কিন্তু তার সেই ভালোলাগা বা প্রেমের কথা পানাকে বলতে পারেনি কখনো।
যখন ওয়াইও তার অনুষদের "মুন" হওয়ার সুযোগ পায়, তখনই দুইজন একসঙ্গে সময় কাটাতে শুরু করে। কারণ গতবছর মেডিকেল অনুষদের "মুন" নির্বাচিত হওয়ায় চলতি বছর প্রতিযোগিতায় অংশগ্রহণকারী নবীনদের তত্ত্বাবধান করে সে। শুরুর দিকে পানা খুবই কঠিন চরিত্র হওয়ায় ওয়াইওয়ের জন্য তার সাথে মিথস্ক্রিয়া করাটা কঠিন হয়ে পড়ে, কিন্তু ধীরে ধীরে তারা ঘনিষ্ঠ হয়ে ওঠে।
অবশেষে ওয়াইও বিশ্ববিদ্যালয়ের নবীন মুন নির্বাচিত হয় এবং সেদিন রাতে দুজনের প্রণয় হয়। সে রাত্রিতে পানা ও ওয়াইওর চুম্বন দৃশ্যটি বর্ষসেরা চুম্বনদৃশ্যের মর্যাদা পায়।
পরিবাহিত মাল

অর্থশাস্ত্রে পরিবাহিত মাল (সংক্ষেপে মাল) কিংবা পরিবাহিত পণ্য বলতে স্থল, জল বা আকাশপথে বাণিজ্যিক উদ্দেশ্যে যেসব প্রক্রিয়াজাত পণ্য বা কাঁচা দ্রব্য প্রেরণ করা হয়, তাদেরকে বোঝায়। অতীতে মাল মূলত জাহাজে পরিবাহিত হত, এবং এগুলিকে জাহাজী মাল নামেও ডাকা হত। বর্তমানে জাহাজ ছাড়াও রেলগাড়ি, ভ্যানগাড়ি, ট্রাক, উড়োজাহাজ এবং আন্তঃমাধ্যম মালবাহী বাক্সে বন্দী করে মাল পরিবাহিত হয়।
আন্তর্জাতিক পরিমণ্ডলে ইংরেজি ভাষাতে পরিবাহিত মালকে "কার্গো" (Cargo) বা "ফ্রেইট" (Freight) নামে ডাকা হয়।
মালকে দুইটি বড় শ্রেণীতে ভাগ করা যায়: শুষ্ক মাল ও আর্দ্র মাল। শুষ্ক মাল বলতে সাধারণ মাল, বিশেষ মালবাহী বাক্সবন্দী বা কন্টেইনারবন্দী মাল এবং চাকা গড়িয়ে বোঝাই ও খালাসযোগ্য মাল বোঝায়। আর্দ্র মাল বলতে যেসব মাল তরল প্রকৃতির, কিংবা যেগুলি আর্দ্রতা বা বাষ্প উৎপন্ন করে এবং যেগুলিকে বিশেষভাবে মোড়কবন্দী করতে হয় যাতে তরল পদার্থ ছিদ্র দিয়ে বেরোতে না পারে কিংবা উপচে পড়তে না পারে। এছাড়া প্রাণী ও পচনশীল দ্রব্যগুলিকেও আর্দ্র মাল হিসেবে গণ্য করা হয়।
উৎপাদন (অর্থনীতি)

অর্থশাস্ত্রে উৎপাদন বলতে প্রকৃতি-প্রদত্ত সম্পদ সংগ্রহ করে ভূমি, শ্রম, মূলধন, সংগঠন ইত্যাদি উপকরণের মাধ্যমে এগুলির রূপান্তর সাধন করে বিনিময়যোগ্য বাড়তি ব্যবহারিক উপযোগ সৃষ্টি করার প্রক্রিয়াকে বোঝায়, যে ব্যবহারিক উপযোগবিশিষ্ট চূড়ান্ত পণ্য বা সেবা মানুষ মূল্য প্রদানের বিনিময়ে সংগ্রহ করে ও ভোগ করে কোনও চাহিদা, অভাব বা ইচ্ছা পূরণ করে। যেমন - তুলা থেকে সুতা, সুতা থেকে কাপড়, কাপড় থেকে বস্ত্র --- এগুলি একেকটি উৎপাদন প্রক্রিয়া।
উপযোগ সৃষ্টি, রূপান্তর প্রক্রিয়া, যন্ত্রপাতি বিন্যস্তকরণ, পণ্যের নকশা প্রণয়ন, উপকরণ সংগ্রহ, পদ্ধতি বিশ্লেষণ, তফসিল বা সময়সূচি প্রণয়ন, উৎপাদন পরিকল্পনা, মান নিয়ন্ত্রণ, নতুন পণ্যের গবেষণা ও উন্নয়ন, কারখানার পরিবেশ, মজুদ নিয়ন্ত্রণ, উৎপাদন ক্ষমতা, প্রশিক্ষণ, উৎপাদনশীলতা, ইত্যাদি বিভিন্ন ব্যাপার উৎপাদনের ধারণার আওতাভুক্ত।।
রাজাবাবু - দ্য পাওয়ার

রাজাবাবু - দ্য পাওয়ার হচ্ছে একটি বাংলাদেশী বাংলা ভাষার প্রণয়ধর্মী চলচ্চিত্র। চলচ্চিত্রটি পরিচালনা করেছেন বদিউল আলম খোকন ও ভাওয়াল পিকচারসের ব্যানারে প্রযোজনা করেছেন মোজাম্মেল হক সরকার মনির। এতে মুখ্য ভূমিকায় অভিনয় করেন বাংলাদেশী সুপারস্টার শাকিব খান, অপু বিশ্বাস ও ববি হক। চলচ্চিত্রটি ২০১৫ সালের ২৩ সেপ্টেম্বর একযোগে ১৫২টি প্রেক্ষাগৃহে মুক্তি পায়, যা সেই সময় যেকোনো বাংলাদেশী চলচ্চিত্রের জন্য রেকর্ড সংখ্যক ছিল।
এর আগে রাজাবাবু দ্যা পাওয়ার নামে চলচ্চিত্রটি সেন্সর বোর্ডে জমা দেয়া হয়। সেন্সর বোর্ড "দ্যা পাওয়ার" কর্তন করে ছাড়পত্র দিলেও পরবর্তীতে পূর্বের নামেই চলচ্চিত্রটি মুক্তি দেয়া হয়।
ছোটবেলা থেকে এতিমখানায় বড় হওয়া রাজা ২৫ বছর বয়সে হয়ে যায় রাজাবাবু।নিপীড়ন-নির্যাতনের বিরুদ্ধে দাঁড়াতে হয় তাঁকে।
দৈনিক জাগরণ (ভারত)

দৈনিক জাগরণ হিন্দি ভাষায় প্রকাশিত ভারতের একটি দৈনিক সংবাদপত্র। ২০১৭ সালে ভারতের বড় পত্রিকার তালিকায় স্থান করে নেয় জাগরণ।  ২০১০ সালের এক জরীপ অনুযায়ী এটি পাঠক সংখ্যার দিক দিয়ে বিশ্বের ১৭তম পত্রিকা। 
১৯৪২ সালে পূর্ণ চন্দ্র গুপ্ত প্রথম চালু করেন। পরবর্তীতে নরেন্দ্র মহান পত্রিকাটির সম্পাদক হন। জাগরণ প্রকাশনা লিমিটেড পত্রিকাটির প্রকাশক। এটি বোম্বে স্টক এক্সচেঞ্জ ও ভারতের ন্যাশনাল স্টক এক্সচেঞ্জের তালিকাবদ্ধ একটি প্রকাশনা। জাগরণ প্রকাশনা লিমিটেড ২০১০ সালে ও নয়া দুনিয়া ২০১২ সালে আসিকুইরিড মিড ডে অর্জন করে।
বাংলাদেশ জাতীয় আরকাইভস

বাংলাদেশ জাতীয় আরকাইভস ঢাকায় অবস্থিত এবং বই, মাইক্রোফিল্ম রোলস ও সংবাদপত্র ক্লিপসহ ২,২৫,০০০ দস্তাবেজ রয়েছে। ১৯৭৩ সালে বাংলাদেশ সরকার কর্তৃক আরকাইভস প্রতিষ্ঠিত হয় এবং "জাতীয় আরকাইভস ও লাইব্রেরী অধিদপ্তর" কর্তৃক পরিচালিত হয়। ১৯৮৫ সাল পর্যন্ত ঢাকা বিশ্ববিদ্যালয়ের ক্যাম্পাসের কাছে একটি ভাড়াটে ভবনে অবস্থিত ছিল। দস্তাবেজসমূহ বর্তমানে শেরে-বাংলা নগর জাতীয় গ্রন্থাগারের একটি জাতীয় ভবনে রয়েছে। এটি আরকাইভস ও গ্রন্থাগার অধিদপ্তরের আওতাভুক্ত।
কার্টিস রিড

কার্টিস আলেকজান্ডার রিড (; জন্ম: ১৬ জুলাই, ১৮৩৬ - মৃত্যু: ১ জুলাই, ১৮৮৬) নিউ সাউথ ওয়েলসের ইনভেরারি পার্ক এলাকায় জন্মগ্রহণকারী প্রথিতযশা প্রথম-শ্রেণীর অস্ট্রেলীয় ক্রিকেটার ও আম্পায়ার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ ডানহাতি বোলার হিসেবে খেলতেন। এছাড়াও, বামহাতে কার্যকরী ব্যাটিংশৈলী উপস্থাপন করে গেছেন কার্টিস রিড। টেস্ট ক্রিকেটের ইতিহাসের প্রথম টেস্টে আম্পায়ারের দায়িত্ব পালন করেছিলেন।
সমগ্র খেলোয়াড়ী জীবনে তিনটিমাত্র প্রথম-শ্রেণীর খেলায় অংশগ্রহণ করেছিলেন। ১৮৬৯-৭০ মৌসুম থেকে ১৮৭০-৭১ মৌসুম পর্যন্ত কার্টিস রিডের প্রথম-শ্রেণীর খেলোয়াড়ী জীবন চলমান ছিল। কোন টেস্টে অংশগ্রহণ করার সুযোগ পাননি তিনি।
খেলোয়াড়ী জীবনের শুরুতে কার্টিস রিড বামহাতি ব্যাটসম্যান ও ডানহাতি বোলার হিসেবে খেলেন। পুরো সময়কালে ভিক্টোরিয়ার পক্ষে তিনটি প্রথম-শ্রেণীর খেলায় অংশ নেন। ১০.৮৭ গড়ে ১৬ উইকেট পান। তন্মধ্যে, ১৮৭০-৭১ মৌসুমে তাসমানিয়ার বিপক্ষে ৬/৬৪ ও ৬/৫ লাভ করেন। তবে, ব্যাট হাতে তিনি সফলতার স্বাক্ষর রাখতে পারেননি। পাঁচ ইনিংসে মাত্র ১২ রান তুলেছিলেন।
অবসর পরবর্তীকালে ১৮৭৭ সালে একটি টেস্টে আম্পায়ার হিসেবে খেলা পরিচালনা করেছিলেন তিনি। ১৫ মার্চ থেকে ১৯ মার্চ, ১৮৭৭ তারিখে মেলবোর্নে অনুষ্ঠিত অস্ট্রেলিয়া-ইংল্যান্ডের মধ্যকার উদ্বোধনী টেস্টে কার্টিস রিড আম্পায়ারের দায়িত্বে ছিলেন। খেলা পরিচালনায় অপর প্রান্তে বেন টেরি তাকে সহযোগিতা করেন।
ব্যক্তিগত জীবনে বিবাহিত ছিলেন তিনি। ১৪ আগস্ট, ১৮৬২ তারিখে সোফি ডাইটের সাথে পরিণয়সূত্রে আবদ্ধ হন। এ দম্পতির সন্তান কার্টিস আর্থার রিড ভূমি জরিপকারী এবং পার্থভিত্তিক রোভার্স ফুটবল ক্লাব ও ইস্ট ফ্রিম্যান্টল ফুটবল ক্লাব এবং মেলবোর্নভিত্তিক মেলবোর্ন ফুটবল ক্লাবের পক্ষে অস্ট্রেলিয়ান রুলস ফুটবলে অংশ নেন।
ভিক্টোরিয়ার তারাউইংগি এলাকায় মদ প্রস্তুতকারকের ভূমিকায় অবতীর্ণ হয়েছিলেন। ১৮৭৮ সালে মেলবোর্ন ক্রিকেট ক্লাবের সচিব হিসেবে মনোনীত হন। ক্লাবের প্রথম বেতনভূক সচিব ছিলেন তিনি। এছাড়াও, অস্ট্রেলিয়ায় অন্যতম প্রথম ক্রিকেট সাংবাদিক ছিলেন তিনি।
১ জুলাই, ১৮৮৬ তারিখে ৫০ বছর বয়সে ভিক্টোরিয়ার হথর্ন এলাকায় কার্টিস রিডের দেহাবসান ঘটে।
উত্তর হল্যান্ড

উত্তর হল্যান্ড ( , পশ্চিম ফ্রিশ্চিয়ান ওলন্দাজ: "Noard-Holland") নেদারল্যান্ডের উত্তর-পশ্চিমাঞ্চলে অবস্থিত একটি প্রদেশ। এটি উত্তর সাগরের তীরে অবস্থিত। এটি দক্ষিণ হল্যান্ড ও উটরেচের উত্তরে এবং ফ্রিসল্যান্ড ও ফ্লেবল্যান্ডের পশ্চিমে অবস্থিত। ২০১৫ সালে, এর জনসংখ্যা ছিল ২,৭৬২,১৬৩ জন। এর আয়তন ।
৯ম থেকে ১৬শ শতাব্দী পর্যন্ত এটি পশ্চিম ফ্রিসল্যান্ডসহ কাউন্টি অব হল্যান্ড নামে পরিচিত ছিল। ১৭শ এবং ১৮শ শতাব্দীতে এটি হল্যান্ড নামধারণ করে। ইংরেজিতে একে বলা হত "নোর্দান কোয়ার্টার"। ১৮৪০ সালে, হল্যান্ড প্রদেশকে আরো দুটি ভাগে ভাগ করা হয়। একটির নাম হয় উত্তর হল্যান্ড, আরেকটির নাম দেয়া হয় দক্ষিণ হল্যান্ড। ১৮৫৫ সালে, হারলেমমার্মার তৈরি করা হয়।
প্রদেশীয় সরকারের রাজধানী এবং সাংসদ হারলেমে অবস্থিত। এবং হল্যান্ড প্রদেশটির সবচেয়ে বড় শহরের নাম আমস্টারডাম। এটি নেদারল্যান্ডেরও রাজধানী। উত্তর হল্যান্ডের কিংস কমিশনার হলেন জোহান রেমকেস। ২০১০ সালে তিনি দায়িত্ব পালন করে আসছেন। এই প্রদেশটিতে ৫১টি পৌরসভা আছে। এবং তিনটি বন্দর রয়েছে।
জর্জ স্টিভেন্স

জর্জ কুপার স্টিভেন্স (; ১৮ ডিসেম্বর ১৯০৪ - ৮ মার্চ ১৯৭৫) ছিলেন একজন মার্কিন চলচ্চিত্র পরিচালক, প্রযোজক, চিত্রনাট্যকার ও চিত্রগ্রাহক। তিনি তার চলচ্চিত্রে প্রদর্শিত বুদ্ধিমত্তা, মহান মানবিকতা, ও চমকপ্রদ চিত্রধারণ কৌশলের জন্য সর্বাধিক পরিচিত। তার নির্মিত উল্লেখযোগ্য চলচ্চিত্রসমূহ হল প্রণয়ধর্মী-হাস্যরসাত্মক "ওম্যান অব দ্য ইয়ার" (১৯৪২), নাট্যধর্মী "আ প্লেস ইন দ্য সান" (১৯৫১), পশ্চিমা ধাঁচের "শেন" (১৯৫৩) ও "জায়ান্ট" (১৯৫৬), এবং নাট্যধর্মী "দ্য ডায়েরি অব আন ফ্রাংক" (১৯৫৯)। "আ প্লেস ইন দ্য সান" ও "জায়ান্ট" চলচ্চিত্র নির্মাণের জন্য তিনি দুইবার শ্রেষ্ঠ পরিচালনা বিভাগে একাডেমি পুরস্কার অর্জন করেন। এছাড়া তাকে ১৯৫৪ সালে আরভিং জি. থালবার্গ স্মারক পুরস্কার প্রদান করা হয়। ১৯৫৮ থেকে ১৯৫৯ সালে তিনি একাডেমি অব মোশন পিকচার আর্টস অ্যান্ড সায়েন্সেসের সভাপতির দায়িত্ব পালন করেন।
জর্জ স্টিভেন্স ১৯০৪ সালের ১৮ই ডিসেম্বর ক্যালিফোর্নিয়ার ওকল্যাণ্ডে জন্মগ্রহণ করেন। তার পিতা ল্যান্ডার্স স্টিভেন্স ও মাতা জর্জি কুপার দুজনেই মঞ্চ অভিনয়শিল্পী ছিলেন। তার চাচা অ্যাশটন স্টিভেন্স ছিলেন একজন নাট্য সমালোচক। তার দুই ভাই ছিল, তারা হলেন জ্যাক ও লেখক অ্যাস্টন স্টিভেন্স। জর্জ তার পিতামাতার নিকট থেকে মঞ্চ বিষয়ক জ্ঞান লাভ করেন এবং মঞ্চে কাজ করেন ও বিভিন্ন সফরে যান, যা তার চলচ্চিত্র নির্মাণের পথ সুগম করে দেয়।
তিনি আলোকচিত্রী হিসেবে চলচ্চিত্র জগতে আগমন করেন এবং ১৯২০-এর দশকের শুরুর দিকে হাল রোচ স্টুডিওর চিত্রগ্রাহক হিসেবে কাজ শুরু করেন। হাল রোচ স্টুডিওর অধীনে তার প্রথম কাজ হল লরেল ও হার্ডি'র স্বল্পদৈর্ঘ্য চলচ্চিত্র "রাফেস্ট আফ্রিকা" (১৯২৩)। এরপর তিনি এই জুটির অসংখ্য স্বল্পদৈর্ঘ্যে কাজ করেন, তন্মধ্যে উল্লেখযোগ্য হল "সুগার ড্যাডিস" (১৯২৭), "টু টারস" (১৯২৮), "বেকন গ্র্যাবার্স" (১৯২৯), "নাইট আউলস" (১৯৩০) ও "বিলো জিরো" (১৯৩০)।
তার পরিচালিত প্রথম পূর্ণদৈর্ঘ্য চলচ্চিত্র হল ইউনিভার্সাল পিকচার্সের "দ্য কোহেন্স অ্যান্ড কেলিস ইন ট্রাবল" (১৯৩৩)। এরপর তিনি নির্মাণ করেন আরকেও'র স্বল্প নির্মাণ ব্যয়ের স্টুয়ার্ট এরউইন ও রোশেল হাডসন অভিনীত প্রণয়ধর্মী হাস্যরসাত্মক "ব্যাচেলর বেইট" এবং জর্জ ম্যাকফারল্যান্ড, নোয়াহ বিরি ও মার্গারেট ডুমন্ট অভিনীত প্রহসনধর্মী "কেন্টাকি কার্নেলস"।
তার প্রথম সফলতা আসে ১৯৩৫ সালে ক্যাথরিন হেপবার্ন অভিনীত "অ্যালিস অ্যাডামস" চলচ্চিত্র পরিচালনা করে। এটি বুথ টার্কিংটনের পুলিৎজার পুরস্কার বিজয়ী "একই নামের" উপন্যাস অবলম্বনে নির্মিত। ১৯৩০-এর দশকের শেষভাগে তিনি নৃত্য-যুগল জিঞ্জার রজার্স ও ফ্রেড অ্যাস্টেয়ার অভিনীত কয়েকটি চলচ্চিত্র পরিচালনা করেন। ১৯৪০ সালে তিনি ক্যারল লমবার্ড অভিনীত "ভিজিল ইন দ্য নাইট" চলচ্চিত্র নির্মাণ করেন, এবং দ্বিতীয় বিশ্বযুদ্ধের স্মরণার্থে ইউরোপীয় দর্শকদের জন্য ছবিটির ভিন্ন সমাপ্তি ছিল।
স্টিভেন্স ছিলেন টেলিভিশন ও চলচ্চিত্র পরিচালক, প্রযোজক ও লেখক জর্জ স্টিভেন্স জুনিয়রের পিতা। স্টিভেন্স জুনিয়র আমেরিকান ফিল্ম ইনস্টিটিউটের প্রথম প্রধান নির্বাহী কর্মকর্তা ও পরিচালক। তিনি তার পিতাকে নিয়ে প্রামাণ্যচিত্র "জর্জ স্টিভেন্স: আ ফিল্মমেকার্স জার্নি" (১৯৮৪) নির্মাণ করেন। স্টিভেন্সের নাতী মাইকেল স্টিভেন্স (১৯৬৬-২০১৫) একজন টেলিভিশন ও চলচ্চিত্র প্রযোজক ও পরিচালক ছিলেন।
স্টিভেন্স ১৯৭৫ সালের ৮ই মার্চ ক্যালিফোর্নিয়ার ল্যাঙ্কেস্টারে হৃদযন্ত্রের ক্রিয়া বন্ধ হয়ে মৃত্যুবরণ করেন। তাকে লস অ্যাঞ্জেলেসের হলিউড হিলসের ফরেস্ট লন মেমোরিয়াল পার্কে সমাহিত করা হয়।
মিনি কক্সবাজার, চাঁদপুর

মেঘনার চর বাংলাদেশের চাঁদপুর জেলায় রাজরাজেশ্বর ইউনিয়নে পদ্মা, মেঘনা ও ডাকাতিয়া নদীর মিলনস্থলে অবস্থিত একটি পর্যটনকেন্দ্র। এটি নদীকেন্দ্রিক বাংলাদেশের সর্বোচ্চ পর্যটন কেন্দ্র। এর চারদিকে নদী হওয়ায় কক্সবাজার সমুদ্র সৈকতের মতো দেখায় তাই পর্যটকরা এর নাম দিয়েছেন মেঘনার চর। স্থানীয়ভাবে বালু চর, পদ্মার চর ও মেঘনার চর নামেও এর পরিচিতি রয়েছে। বেসরকারিভাবে “স্বপ্ন ট্যুরিজম” নামক প্রতিষ্ঠান এই পর্যটনকেন্দ্রটি পরিচালনা করে।
চাঁদপুর ত্রিনদী মোহনা বড়স্টেশন মোলহেড থেকে দেড় কিলোমিটার দূরে পদ্মা ও মেঘনার মিলনস্থলের দক্ষিণ পূর্ব অংশে বালুময় ভূমি। নদীপৃষ্ঠ থেকে কিছুটা উঁচু হওয়ায় শুষ্ক ও বর্ষা মৌসুমের ভরা জোয়ারেও এটির পুরো অংশ পানিতে ভেসে যায় না। বছরজুড়ে পর্যটকদের আনাগোনা থাকে। ২০১৮ সালের শুরুর দিক থেকে মিনি কক্সবাজার ধীরে ধীরে দেশব্যাপী মানুষের কাছে পর্যটনকেন্দ্র হিসেবে পরিচিতি লাভ করতে শুরু করে। নদীর ভাঙা-গড়ার মধ্যেই প্রাকৃতিকভাবে এই স্থানটির উৎপত্তি।
চারদিকে নদী ও দূর থেকে স্থানটি দক্ষিণ পূর্বাংশে চাঁদপুর জেলা শহরকে এবং এর বিপরীত দিকে ছোট আকৃতিতে শরীয়তপুর জেলাকে অনুধাবন করা পর্যটন কেন্দ্রের বিশেষ আকর্ষণ। শীত মৌসুমে এবং গ্রীষ্মের আগ পর্যন্ত এ পর্যটন কেন্দ্রের সৌন্দর্য ঘুরতে আসা দর্শনার্থীদের মন কাড়ে। এ স্থানটি পদ্মা ও মেঘনার মিলনস্থলে অবস্থান হওয়া দু’দিকে মেঘনা ও পদ্মার বিস্তীর্ণ জলরাশির ছোট ছোট ঢেউ আর বালুকাময় বিস্তীর্ণ চরের সৌন্দর্য উপভোগ করতে বাংলাদেশের বিভিন্ন অঞ্চল থেকে পর্যটকরা এখানে ভিড় করে। সকালে বা বিকেলে এসে সূর্যোদয় ও সূর্যাস্ত উভয়টির দৃশ্যই এখান থেকে দেখা যায়। দু’দিক থেকে দু’নদীর ছোট ছোট ঢেউ আছড়ে পড়া, পদ্মা-মেঘনায় জেলেদের ইলিশ ধরার দৃশ্য আর বিস্তীর্ণ বালির ফাঁকে সবুজ ঘাস মিনি কক্সবাজার বিশেষ সৌন্দর্য। এছাড়া জনপ্রিয় স্থানটিতে পর্যটকদের জন্যে মেঘনা ও পদ্মা নদীর মিঠা পানিতে সাঁতারের পাশাপাাশি ও গোসলের সুযোগ রয়েছে।
বর্ষার সময় সাঁতার না-জানা পর্যটকদের জন্য মিনি কক্সবাজার ঝুঁকিপূর্ণ। ১২ জুন ২০১৯ তারিখে এখানে সাঁতার কাটতে গিয়ে একজন পর্যটক নিখোঁজ হন। ১৩ জুন ২০১৯ তারিখে চাঁদপুর নদী ফায়ার সার্ভিস, বাংলাদেশ নৌ-বাহিনী ও কোস্টগার্ড সদস্যরা তার লাশ উদ্ধার করে। বাংলাদেশ পানি উন্নয়ন বোর্ড এ পর্যটনকেন্দ্রকে চাঁদপুর শহর রক্ষা বাঁধের জন্যেও ঝুঁকিপূর্ণ হিসেবে দেখছে।